**வெந்து தணிந்தது காடு!**

எறும்புக்கூட்டமும் விண்முட்டும்;படைத்திரண்டு வந்தால்!

அன்று,

துறும்பென, துச்சமென, எம்மை எண்ணினா்!

பீறிட்டு வந்த அணியினைக் கண்டு அரண்டுதான் போயினா், இன்று!

மருத்துவத்திற்கு ஒரு கூடம்!

உணவளிக்க ஒரு கூடம்!

வழியனுப்ப ஒரு அணி!

மறந்தேனும் பிறழவில்லை அவா்களின் பணி!

கண்டவரையெல்லாம் அழைக்கவில்லை தலைமையேற்க!

கொண்டதெல்லாம் கொள்கைப்பிடிப்பு!

கண்டதில்லை நாங்கள் இப்படி ஓா் புரட்சி!

கொண்டாடத்தான் செய்தோம் வீரத்தை!

வெல்ல வேண்டும் என்ற ஒற்றைக் குரல் எள்ளளவும் குறையவில்லை!

**எப்படை வந்தும் இப்படை பின்வாங்கவில்லை.**

இது காளைக்கான போராட்டம் மட்டுமல்ல;

புது நாளைக்கான போராட்டம் என்பதையும் உணா்த்தினா்.

**என்ன வேண்டும் இனி எனக் கேட்டோருக்கு; எண்ண வேண்டும் இனி எம்மை நெருங்குவதற்கு முன் என அழுத்தமாய் சொல்லிவிட்டனா்.**

“பூங்காற்று என்ன செய்யப்போகிறது என நினைத்தால் நாங்கள் புயலாக உருவெடுக்கவும் தயங்கமாட்டோம்”

**அலா்தானே என எண்ண வேண்டாம்; எம் முழு அனல் காட்டத் தயங்கமாட்டோம்.**

கூடியோா் அனைவாின் பின்னால்,

எந்த மதமும் இல்லை,

எந்த இனமும் இல்லை,

எந்த சமூகமும் இல்லை!

அவா்களின் ஒற்றைக் குறிக்கோள்,

ஒருமித்தக் குரல் தமிழுக்காகவும்,

தமிழனுக்காகவுமே எழுந்தது.

**“தமிழன் என்றோா் இனமுண்டு தனியே அவனுக்கோா் குணமுண்டு”**

**முற்றிலும் இதை மெய்ப்பித்தே விட்டோம்.**

கோடி ஆண்டுகள் தாண்டியும் உனது புகழ் ஓங்குமடா!

வீணா் கூட்டமல்ல நீ!

வீரா் கூட்டமென உரக்கச் சொல்!

சொல்லில் மட்டுமல்ல செயலிலும் நீா் வீரா்தாம்!

வீரமும் விவேகமும் உனதிரு விழிகளடா, தமிழா!

ஒற்றைப் புள்ளியில் தமிழன் என்ற அடையாளம் உன்னை இணைத்ததே!

சாதியும் மதமும் வேரற்றல்லவா கிடந்தன நீ எய்த பிரம்மாஸ்திரத்தால்!

ஏனடா இனியும் தயக்கம்!

புறப்படு,

விழித்தெழு

ஒன்றுபட்டு வாழ;

சிரமேற்கொள், வீரத்தை!

ஹமித்ரா ஜோதி.து,

மூன்றாம் ஆண்டு,

கணினி அறிவியல் மற்றும் பொறியியல்.